《答宋中丞牧仲》
清代·笪重光

忆昔宦游日，匡庐愧使车。归来三十载，未致一行书。

清兴因贫减，颠名为病除。多公持节钺，犹及访闲居。

作者简介：（1623—1692）明末清初江南句容人，字在辛，号江上外史、郁冈扫叶道人。顺治九年进士。自刑部郎中考选御史，巡按江西，以事黜。郑成功入江之役时，重光曾参与防御。工书画，能诗。有《江上诗集》、《书筏》、《画筌》。